section_heading: Životopis
paragraph_text: Za bosansko-srijemskog biskupa sa sjedištem u Đakovu je izabran 12. siječnja 1816., a potvrđen 22. srpnja iste godine. Za biskupa je posvećen 25. kolovoza 1816., a posvetio ga je zagrebački biskup Maksimilijan Vrhovac. Za vrijeme upravljanja biskupijom dao je obnoviti Bogoslovno sjemenište u Đakovu, a 1821. dao je dograditi južno krilo biskupskoga dvora. Ispred južnog pročelja uređuje vrt te započinje s uređenjem voćnjaka i sadnjom egzotičnog drveća.<ref>Turistička zajednica grada Đakova: Prirodne atrakcije, pristupljeno 7. lipnja 2017. godine Odbacuje ranije nacrte za katedralu te zadatak povjerava zagrebačkom arhitektu Bartolu Felbingeru. Njegove nacrte pak odbacuje Peter von Nobile, bečki arhitekt, koji je nosio naslov dvorskog savjetnika. Biskup neće pristati ni na taj projekt tako da će gradnja nove katedrale početi tek s dolaskom Josipa Jurja Strossmayera na čelo biskupije.